title: 2013/489/ES, Euratomas: 2013 m. liepos 22 d. Tarybos ir Komisijos sprendimas, kuriuo nustatoma pozicija, kurios Europos Sąjungos ir Europos atominės energijos bendrijos vardu turi būti laikomasi ES ir Serbijos stabilizacijos ir asociacijos taryboje dėl ES ir Serbijos stabilizacijos ir asociacijos tarybos sprendimo, kuriuo priimamos jos darbo tvarkos taisyklės

text:
18.10.2013

               LT

               Europos Sąjungos oficialusis leidinys

               L 278/1

      TARYBOS IR KOMISIJOS SPRENDIMAS

   2013 m. liepos 22 d.
   kuriuo nustatoma pozicija, kurios Europos Sąjungos ir Europos atominės energijos bendrijos vardu turi būti laikomasi ES ir Serbijos stabilizacijos ir asociacijos taryboje dėl ES ir Serbijos stabilizacijos ir asociacijos tarybos sprendimo, kuriuo priimamos jos darbo tvarkos taisyklės
   (2013/489/ES, Euratomas)
   EUROPOS SĄJUNGOS TARYBA,
   EUROPOS KOMISIJA,
   atsižvelgdamos į Sutartį dėl Europos Sąjungos veikimo, ypač į jos 217 straipsnį kartu su 218 straipsnio 8 ir 9 dalimis,
   atsižvelgdamos į Europos atominės energijos bendrijos steigimo sutartį, ypač į jos 101 straipsnį,
   atsižvelgdamos į Europos Komisijos pasiūlymą,
   atsižvelgdamos į Tarybos pritarimą, suteiktą pagal Europos atominės energijos bendrijos steigimo sutarties 101 straipsnį,
   atsižvelgdamos į 2013 m. liepos 22 d. Tarybos ir Komisijos sprendimą dėl Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo sudarymo (1), ypač į jo 3 straipsnio 1 dalį,
   kadangi:

               (1)

               Europos Bendrijų bei jų valstybių narių ir Serbijos Respublikos stabilizacijos ir asociacijos susitarimo (toliau – Susitarimas) 119 straipsniu įsteigiama Stabilizacijos ir asociacijos taryba;

               (2)

               Susitarimo 120 straipsnyje numatyta, kad Stabilizacijos ir asociacijos taryba priima savo darbo tvarkos taisykles;

               (3)

               Susitarimo 122 straipsnyje numatyta, kad Stabilizacijos ir asociacijos tarybai padeda Stabilizacijos ir asociacijos komitetas;

               (4)

               Susitarimo 122 straipsnyje numatyta, kad Stabilizacijos ir asociacijos taryba savo darbo tvarkos taisyklėse nustato Stabilizacijos ir asociacijos komiteto pareigas ir kad Stabilizacijos ir asociacijos taryba Stabilizacijos ir asociacijos komitetui gali perduoti bet kuriuos savo įgaliojimus;

               (5)

               Susitarimo 124 straipsnyje numatyta, kad Stabilizacijos ir asociacijos taryba gali nuspręsti įsteigti bet kokius kitus specialius komitetus ar organus, kurie galėtų padėti jai atlikti savo pareigas. Jame taip pat numatyta, kad Stabilizacijos ir asociacijos taryba savo darbo tvarkos taisyklėse nustato tokių komitetų ir organų sudėtį, pareigas ir jų veiklos tvarką;

               (6)

               socialinių partnerių ir kitų pilietinės visuomenės organizacijų, taip pat Europos Sąjungos ir Serbijos regionų ir vietos valdžios institucijų dialogas ir bendradarbiavimas gali svariai prisidėti prie jų tarpusavio santykių plėtojimo ir Europos integracijos;

               (7)

               tokį bendradarbiavimą tikslinga vykdyti įsteigiant du jungtinius konsultacinius komitetus,

         PRIĖMĖ ŠĮ SPRENDIMĄ:
   Vienintelis straipsnis
   Pozicija, kurios Europos Sąjungos ir Europos atominės energijos bendrijos vardu turi būti laikomasi ES ir Serbijos stabilizacijos ir asociacijos taryboje dėl ES ir Serbijos stabilizacijos ir asociacijos tarybos sprendimo, kuriuo priimamos jos darbo tvarkos taisyklės, grindžiama Stabilizacijos ir asociacijos tarybos sprendimo projektu, pridedamu prie šio sprendimo.

      Priimta Briuselyje 2013 m. liepos 22 d.

            Tarybos vardu

            Pirmininkė

         C. ASHTON

            Komisijos vardu Pirmininko pavedimu

         C. MALMSTRÖM

            Komisijos narė

      (1)  Žr. šio Oficialiojo leidinio p. 14.

      PROJEKTAS
      ES IR SERBIJOS STABILIZACIJOS IR ASOCIACIJOS TARYBOS
      SPRENDIMAS Nr. 1
      …
      kuriuo priimamos jos darbo tvarkos taisyklės
      STABILIZACIJOS IR ASOCIACIJOS TARYBA,
      atsižvelgdama į Europos Bendrijų bei jų valstybių narių ir Serbijos Respublikos (toliau - Serbija) stabilizacijos ir asociacijos susitarimą (toliau – Susitarimas), ypač į jo 119, 120, 122 ir 124 straipsnius,
      kadangi tas Susitarimas įsigaliojo … m. … … d.,
      PRIĖMĖ ŠĮ SPRENDIMĄ:
      1 straipsnis
      Pirmininkavimas
      Stabilizacijos ir asociacijos tarybai pakaitomis 12 mėnesių pirmininkauja Europos Sąjungos Užsienio reikalų tarybos pirmininkas Europos Sąjungos bei jos valstybių narių ir Europos atominės energijos bendrijos vardu ir Serbijos Vyriausybės atstovas. Pirmasis laikotarpis prasideda pirmojo Stabilizacijos ir asociacijos tarybos posėdžio dieną ir baigiasi 2013 m. gruodžio 31 d.
      2 straipsnis
      Posėdžiai
      Stabilizacijos ir asociacijos taryba ministrų lygmeniu renkasi kartą per metus. Jei šalys susitaria, bet kurios iš šalių prašymu gali būti rengiami specialūs Stabilizacijos ir asociacijos tarybos posėdžiai. Jei šalys nesusitaria kitaip, visi Stabilizacijos ir asociacijos tarybos posėdžiai vyksta įprastoje Europos Sąjungos Tarybos posėdžių vietoje abiejų šalių sutartą dieną. Stabilizacijos ir asociacijos tarybos posėdžius kartu šaukia Stabilizacijos ir asociacijos tarybos sekretoriai, gavę pirmininko sutikimą.
      3 straipsnis
      Atstovavimas
      Jei Stabilizacijos ir asociacijos tarybos nariai posėdyje dalyvauti negali, jiems gali būti atstovaujama. Jei narys nori būti atstovaujamas, jis pirmininkui praneša savo atstovo vardą ir pavardę iki posėdžio, kuriame narys turi būti atstovaujamas. Stabilizacijos ir asociacijos tarybos nario atstovas turi visas to nario teises.
      4 straipsnis
      Delegacijos
      Stabilizacijos ir asociacijos tarybos narius gali lydėti pareigūnai. Prieš kiekvieną posėdį pirmininkui pranešama apie planuojamą kiekvienos šalies delegacijos sudėtį. Kai Stabilizacijos ir asociacijos tarybos posėdžiuose svarstomi Europos investicijų bankui svarbūs klausimai, jo atstovas dalyvauja tokiame posėdyje stebėtojo teisėmis. Siekdama gauti informacijos konkrečiomis temomis, Stabilizacijos ir asociacijos taryba į posėdžius gali pasikviesti asmenis, kurie nėra jos nariai.
      5 straipsnis
      Sekretoriatas
      Europos Sąjungos Tarybos Generalinio sekretoriato pareigūnas ir Serbijos misijos Europos Sąjungoje pareigūnas kartu atlieka Stabilizacijos ir asociacijos tarybos sekretorių funkcijas.
      6 straipsnis
      Korespondencija
      Stabilizacijos ir asociacijos tarybai skirta korespondencija siunčiama Stabilizacijos ir asociacijos tarybos pirmininkui Europos Sąjungos Tarybos Generalinio sekretoriato adresu.
      Abu sekretoriai užtikrina, kad korespondencija būtų persiųsta Stabilizacijos ir asociacijos tarybos pirmininkui ir prireikus išplatinta kitiems Stabilizacijos ir asociacijos tarybos nariams. Taip platinama korespondencija siunčiama Komisijos Generaliniam sekretoriatui, valstybių narių nuolatinėms atstovybėms ir Serbijos misijai Europos Sąjungoje.
      Stabilizacijos ir asociacijos tarybos pirmininko pranešimus adresatams siunčia abu sekretoriai ir prireikus išplatina juos kitiems Stabilizacijos ir asociacijos tarybos nariams, kaip nurodyta antroje pastraipoje.
      7 straipsnis
      Viešumas
      Jei nenusprendžiama kitaip, Stabilizacijos ir asociacijos tarybos posėdžiai yra uždari.
      8 straipsnis
      Posėdžių darbotvarkės
      1.   Pirmininkas parengia preliminarią kiekvieno posėdžio darbotvarkę. Stabilizacijos ir asociacijos tarybos sekretoriai ją persiunčia 6 straipsnyje nurodytiems adresatams ne vėliau kaip prieš 15 dienų iki posėdžio pradžios. Į preliminarią darbotvarkę įtraukiami visi klausimai, dėl kurių pirmininkas gavo prašymą ne vėliau kaip prieš 21 dieną iki posėdžio pradžios, tačiau klausimai į preliminarią darbotvarkę neįtraukiami, jei iki darbotvarkės išsiuntimo sekretoriai negauna juos pagrindžiančių dokumentų. Stabilizacijos ir asociacijos taryba darbotvarkę priima kiekvieno posėdžio pradžioje. Jei abi šalys susitaria, į darbotvarkę gali būti įtrauktas preliminarioje darbotvarkėje nenurodytas klausimas.
      2.   Jei abi šalys sutinka, pirmininkas gali sutrumpinti 1 dalyje nurodytus terminus, kad būtų atsižvelgta į konkretaus atvejo aplinkybes.
      9 straipsnis
      Protokolas
      Visų posėdžių protokolų projektus rengia abu sekretoriai. Paprastai protokoluose pateikiama tokia su kiekvienu darbotvarkės klausimu susijusi informacija:

                  —

                  Stabilizacijos ir asociacijos tarybai pateikti dokumentai,

                  —

                  pareiškimai, kuriuos pageidauja įtraukti Stabilizacijos ir asociacijos tarybos narys,

                  —

                  priimti sprendimai ir pateiktos rekomendacijos, patvirtinti pareiškimai ir priimtos išvados.

            Protokolo projektas pateikiamas Stabilizacijos ir asociacijos tarybai patvirtinti. Patvirtintą protokolą pasirašo pirmininkas ir abu sekretoriai. Protokolai saugomi Europos Sąjungos Tarybos Generalinio sekretoriato, kuris bus Stabilizacijos ir asociacijos tarybos dokumentų depozitaras, archyvuose. Patvirtinta kopija persiunčiama kiekvienam 6 straipsnyje nurodytam adresatui.
      10 straipsnis
      Sprendimai ir rekomendacijos
      1.   Stabilizacijos ir asociacijos taryba priima sprendimus ir teikia rekomendacijas bendru šalių sutarimu. Jei abi šalys susitaria, Stabilizacijos ir asociacijos taryba gali priimti sprendimus ar teikti rekomendacijas laikydamasi rašytinės procedūros.
      2.   Stabilizacijos ir asociacijos tarybos sprendimai ir rekomendacijos, kaip apibrėžta Stabilizacijos ir asociacijos susitarimo 121 straipsnyje, vadinami atitinkamai „sprendimu“ ir „rekomendacija“, šalia nurodant jų eilės numerį, priėmimo datą ir pateikiant nagrinėjamo klausimo aprašymą. Stabilizacijos ir asociacijos tarybos sprendimus ir rekomendacijas pasirašo pirmininkas, o jų tikrumą patvirtina abu sekretoriai. Sprendimai ir rekomendacijos persiunčiami kiekvienam 6 straipsnyje nurodytam adresatui. Kiekviena šalis gali nuspręsti, ar skelbti Stabilizacijos ir asociacijos tarybos sprendimus ir rekomendacijas savo atitinkamame oficialiajame leidinyje.
      11 straipsnis
      Kalbos
      Oficialios Stabilizacijos ir asociacijos tarybos kalbos yra oficialios abiejų šalių kalbos. Jei nenusprendžiama kitaip, Stabilizacijos ir asociacijos taryba savo svarstymuose remiasi tomis kalbomis parengtais dokumentais.
      12 straipsnis
      Išlaidos
      Europos Sąjunga ir Serbija padengia savo dalyvavimo Stabilizacijos ir asociacijos tarybos posėdžiuose išlaidas: tiek darbuotojų, kelionių ir pragyvenimo išlaidas, tiek pašto ir telekomunikacijų išlaidas. Vertimo žodžiu posėdžių metu, dokumentų vertimo raštu ir dauginimo išlaidas padengia Europos Sąjunga, o išlaidas, susijusias su vertimu žodžiu ar raštu į serbų kalbą ar iš jos, padengia Serbija. Kitas su posėdžių organizavimu susijusias išlaidas apmoka juos rengianti šalis.
      13 straipsnis
      Stabilizacijos ir asociacijos komitetas
      1.   Stabilizacijos ir asociacijos komitetas įsteigiamas, kad padėtų Stabilizacijos ir asociacijos tarybai atlikti jos pareigas. Jį sudaro Europos Sąjungos Tarybos atstovai bei Europos Komisijos atstovai ir Serbijos Vyriausybės atstovai, paprastai vyresniųjų valstybės tarnautojų lygiu.
      2.   Stabilizacijos ir asociacijos komitetas organizuoja Stabilizacijos ir asociacijos tarybos posėdžius ir svarstymus, prireikus įgyvendina Stabilizacijos ir asociacijos tarybos sprendimus ir apskritai užtikrina asociacijos santykių tęstinumą ir tinkamą Stabilizacijos ir asociacijos susitarimo veikimą. Jis svarsto visus Stabilizacijos ir asociacijos tarybos jam perduotus klausimus, taip pat visus kitus klausimus, kurie gali iškilti įgyvendinant Stabilizacijos ir asociacijos susitarimą. Jis Stabilizacijos ir asociacijos tarybai teikia pasiūlymus arba sprendimų ar rekomendacijų projektus, kad ši juos priimtų.
      3.   Tais atvejais, kai Stabilizacijos ir asociacijos susitarime nurodoma pareiga arba galimybė konsultuotis, tokios konsultacijos gali vykti Stabilizacijos ir asociacijos komitete. Jei abi šalys susitaria, konsultacijos gali būti tęsiamos Stabilizacijos ir asociacijos taryboje.
      4.   Stabilizacijos ir asociacijos komiteto darbo tvarkos taisyklės pateikiamos šio sprendimo priede.
      14 straipsnis
      Jungtinis konsultacinis komitetas, kurį sudaro Europos ekonomikos ir socialinių reikalų komiteto ir Serbijos socialinių partnerių bei kitų pilietinės visuomenės organizacijų atstovai
      1.   Įsteigiamas Jungtinis konsultacinis komitetas, kurį sudaro Europos ekonomikos ir socialinių reikalų komiteto ir Serbijos socialinių partnerių bei kitų pilietinės visuomenės organizacijų atstovai, kurio užduotis – padėti Stabilizacijos ir asociacijos tarybai skatinti Europos Sąjungos ir Serbijos socialinių partnerių bei kitų pilietinės visuomenės organizacijų dialogą ir bendradarbiavimą. Tokiu dialogu ir bendradarbiavimu sprendžiami svarbūs Europos Sąjungos ir Serbijos santykių klausimai, kylantys įgyvendinant Stabilizacijos ir asociacijos susitarimą. Tokiu dialogu ir bendradarbiavimu visų pirma siekiama:

                  a)

                  parengti Serbijos socialinius partnerius ir kitas pilietinės visuomenės organizacijas veiklai būsimos Europos Sąjungos narystės sąlygomis;

                  b)

                  parengti Serbijos socialinius partnerius ir kitas pilietinės visuomenės organizacijas darbui su Europos ekonomikos ir socialinių reikalų komitetu po Serbijos įstojimo į Europos Sąjungą;

                  c)

                  keistis informacija abiem šalims svarbiais klausimais, ypač susijusiais su dabartiniu plėtros procesu ir Serbijos socialinių partnerių ir kitų pilietinės visuomenės organizacijų pasirengimu dalyvauti šiame procese;

                  d)

                  skatinti a) Serbijos socialinius partnerius ir kitas pilietinės visuomenės organizacijas ir b) valstybių narių socialinius partnerius ir kitas pilietinės visuomenės organizacijas dalytis patirtimi, geriausia praktika ir palaikyti struktūrinį dialogą, taip pat užmegzti ryšius tose specialiose srityse, kuriose tiesioginiai ryšiai ir bendradarbiavimas galėtų būti veiksmingiausias būdas spręsti tam tikras problemas;

                  e)

                  aptarti kitus svarbius kurios nors iš šalių pasiūlytus klausimus, galinčius kilti įgyvendinant Stabilizacijos ir asociacijos susitarimą ir pasirengimo narystei strategiją.

            2.   1 dalyje nurodytą Jungtinį konsultacinį komitetą sudaro devyni Europos ekonomikos ir socialinių reikalų komiteto atstovai ir devyni Serbijos socialinių partnerių ir kitų pilietinės visuomenės organizacijų atstovai. Jungtinis konsultacinis komitetas taip pat gali pakviesti stebėtojus.
      3.   1 dalyje nurodytas Jungtinis konsultacinis komitetas savo uždavinius vykdo konsultuodamasis su Stabilizacijos ir asociacijos taryba arba, jei jie susiję su ekonominių ir socialinių grupių dialogo skatinimu, savo iniciatyva.
      4.   Nariai parenkami taip, kad 1 dalyje nurodytas Jungtinis konsultacinis komitetas kuo tinkamiau atstovautų įvairiems Europos Sąjungos ir Serbijos socialiniams partneriams ir kitoms pilietinės visuomenės organizacijoms. Oficialias Serbijos narių kandidatūras siūlo Serbijos Vyriausybė socialinių partnerių ir kitų pilietinės visuomenės organizacijų teikimu. Tie pasiūlymai teikiami atlikus atvirą ir skaidrią atrankos procedūrą, kurioje gali dalyvauti socialiniai partneriai ir kitos pilietinės visuomenės organizacijos.
      5.   1 dalyje nurodytam Jungtiniam konsultaciniam komitetui bendrai pirmininkauja Europos ekonomikos ir socialinių reikalų komiteto narys ir Serbijos socialinių partnerių ir kitų pilietinės visuomenės organizacijų atstovas.
      6.   1 dalyje nurodytas Jungtinis konsultacinis komitetas priima savo darbo tvarkos taisykles.
      7.   Europos ekonomikos ir socialinių reikalų komitetas ir Serbijos Vyriausybė padengia savo šalies patiriamas darbuotojų, kelionės ir pragyvenimo išlaidas, susijusias su jų deleguotų atstovų dalyvavimu Jungtinio konsultacinio komiteto ir jo darbo grupių posėdžiuose.
      8.   Išsami tvarka, susijusi su vertimo žodžiu ir raštu išlaidomis, nustatoma 1 dalyje nurodyto Jungtinio konsultacinio komiteto darbo tvarkos taisyklėse. Kitas su praktiniu posėdžių organizavimu susijusias išlaidas padengia posėdžius rengianti šalis.
      15 straipsnis
      Jungtinis konsultacinis komitetas, kurį sudaro Europos Sąjungos regionų komiteto ir Serbijos vietos bei regionų valdžios institucijų atstovai
      1.   Įsteigiamas Jungtinis konsultacinis komitetas, kurį sudaro Europos Sąjungos regionų komiteto ir Serbijos vietos bei regionų valdžios institucijų atstovai, kurio užduotis – padėti Stabilizacijos ir asociacijos tarybai skatinti Europos Sąjungos bei Serbijos vietos ir regionų valdžios institucijų dialogą ir bendradarbiavimą. Tokiu dialogu ir bendradarbiavimu visų pirma siekiama:

                  a)

                  parengti Serbijos vietos ir regionų valdžios institucijas veiklai būsimos Europos Sąjungos narystės sąlygomis;

                  b)

                  parengti Serbijos vietos ir regionų valdžios institucijas darbui su Regionų komitetu po Serbijos įstojimo į Europos Sąjungą;

                  c)

                  keistis informacija aktualiais abiem šalims svarbiais klausimais, ypač susijusiais su dabartine stojimo proceso padėtimi ir tomis politikos sritimis, dėl kurių, kaip nustatyta Sutartyse, reikia konsultuotis su Regionų komitetu, taip pat su Serbijos vietos ir regionų valdžios institucijų pasirengimu įgyvendinti šių sričių politiką;

                  d)

                  skatinti a) Serbijos vietos ir regionų valdžios institucijų ir b) valstybių narių vietos ir regionų valdžios institucijų daugiašalį struktūrinį dialogą, taip pat užmegzti ryšius tose specialiose srityse, kuriose tiesioginiai Serbijos ir valstybių narių vietos ir regionų valdžios institucijų ryšiai ir bendradarbiavimas galėtų būti veiksmingiausias būdas spręsti tam tikrus abiem šalims svarbius klausimus;

                  e)

                  užtikrinti, kad Serbijos ir valstybių narių vietos ir regionų valdžios institucijos nuolat keistųsi informacija apie regionų bendradarbiavimą;

                  f)

                  skatinti i) Serbijos vietos ir regionų valdžios institucijas ir ii) valstybių narių vietos ir regionų valdžios institucijas dalytis patirtimi ir žiniomis tose politikos srityse, dėl kurių, kaip nustatyta Sutartyje dėl Europos Sąjungos veikimo, reikia konsultuotis su Regionų komitetu, ypač praktinėmis žiniomis ir metodika rengiant vietos ir regionų plėtros planus ar strategijas ir veiksmingiausiai naudojant pasirengimo narystei ir struktūrinius fondus;

                  g)

                  padėti Serbijos vietos ir regionų valdžios institucijoms keičiantis informacija apie subsidiarumo principo praktinį įgyvendinimą visose gyvenimo srityse vietos ir regionų lygmeniu;

                  h)

                  aptarti kitus svarbius kurios nors iš šalių pasiūlytus klausimus, galinčius kilti įgyvendinant Stabilizacijos ir asociacijos susitarimą ir pasirengimo narystei strategiją.

            2.   1 dalyje nurodytą Jungtinį konsultacinį komitetą sudaro septyni Regionų komiteto atstovai ir septyni išrinkti Serbijos vietos ir regionų valdžios institucijų atstovai. Paskiriamas vienodas pakaitinių narių skaičius.
      3.   1 dalyje nurodytas Jungtinis konsultacinis komitetas veiklą vykdo konsultuodamasis su Stabilizacijos ir asociacijos taryba arba, jei ji susijusi su vietos ir regionų valdžios institucijų dialogo skatinimu, savo iniciatyva.
      4.   1 dalyje nurodytas Jungtinis konsultacinis komitetas gali teikti rekomendacijas Stabilizacijos ir asociacijos tarybai.
      5.   Nariai parenkami taip, kad 1 dalyje nurodytas Jungtinis konsultacinis komitetas kuo tinkamiau atstovautų įvairaus lygmens Europos Sąjungos ir Serbijos vietos ir regionų valdžios institucijoms. Oficialias Serbijos narių kandidatūras siūlo Serbijos Vyriausybė Serbijos vietos ir regionų valdžios institucijoms atstovaujančių organizacijų teikimu. Tie pasiūlymai teikiami atlikus atvirą ir skaidrią atrankos procedūrą, kurioje gali dalyvauti vietos ar regionų valdžios įgaliojimus turintys atstovai.
      6.   1 dalyje nurodytas Jungtinis konsultacinis komitetas priima savo darbo tvarkos taisykles.
      7.   1 dalyje nurodytam Jungtiniam konsultaciniam komitetui bendrai pirmininkauja Regionų komiteto narys ir Serbijos vietos ir regionų valdžios institucijų atstovas.
      8.   Regionų komitetas ir Serbijos Vyriausybė padengia savo patiriamas išlaidas, susijusias su jų deleguotų atstovų ir pagalbinių darbuotojų dalyvavimu 1 dalyje nurodyto Jungtinio konsultacinio komiteto posėdžiuose, ypač kelionės ir pragyvenimo išlaidas.
      9.   Išsami tvarka, susijusi su vertimo žodžiu ir raštu išlaidomis, nustatoma 1 dalyje nurodyto Jungtinio konsultacinio komiteto darbo tvarkos taisyklėse. Kitas su praktiniu posėdžių organizavimu susijusias išlaidas padengia posėdžius rengianti šalis.

         Priimta

               Stabilizacijos ir asociacijos tarybos vardu

               Pirmininkas

         ES IR SERBIJOS STABILIZACIJOS IR ASOCIACIJOS TARYBOS
         SPRENDIMO Nr. 1 PRIEDAS
         …
         Stabilizacijos ir asociacijos komiteto darbo tvarkos taisyklės
         1 straipsnis
         Pirmininkavimas
         Stabilizacijos ir asociacijos komitetui pakaitomis 12 mėnesių pirmininkauja Europos Komisijos atstovas Europos Sąjungos bei jos valstybių narių ir Europos atominės energijos bendrijos vardu ir Serbijos Vyriausybės atstovas. Pirmasis laikotarpis prasideda pirmojo Stabilizacijos ir asociacijos tarybos posėdžio dieną ir baigiasi 2013 m. gruodžio 31 d.
         2 straipsnis
         Posėdžiai
         Stabilizacijos ir asociacijos komitetas renkasi tada, kai tai yra būtina atsižvelgiant į aplinkybes ir jei tam pritaria abi šalys. Visi Stabilizacijos ir asociacijos komiteto posėdžiai vyksta abiejų šalių sutartu laiku ir sutartoje vietoje. Stabilizacijos ir asociacijos komiteto posėdžius šaukia jo pirmininkas.
         3 straipsnis
         Delegacijos
         Prieš kiekvieną posėdį pirmininkui pranešama apie planuojamą kiekvienos šalies delegacijos sudėtį.
         4 straipsnis
         Sekretoriatas
         Europos Komisijos pareigūnas ir Serbijos Vyriausybės pareigūnas kartu eina Stabilizacijos ir asociacijos komiteto sekretorių pareigas. Visi šiame sprendime numatyti Stabilizacijos ir asociacijos komiteto pirmininko siunčiami ir jam skirti pranešimai persiunčiami Stabilizacijos ir asociacijos komiteto sekretoriams ir Stabilizacijos ir asociacijos tarybos sekretoriams bei pirmininkui.
         5 straipsnis
         Viešumas
         Jei nenusprendžiama kitaip, Stabilizacijos ir asociacijos komiteto posėdžiai yra uždari.
         6 straipsnis
         Posėdžių darbotvarkės
         1.   Pirmininkas parengia preliminarią kiekvieno posėdžio darbotvarkę. Stabilizacijos ir asociacijos komiteto sekretoriai ją persiunčia 4 straipsnyje nurodytiems adresatams ne vėliau kaip prieš 15 dienų iki posėdžio pradžios. Į preliminarią darbotvarkę įtraukiami visi klausimai, dėl kurių pirmininkas gavo prašymą ne vėliau kaip prieš 21 dieną iki posėdžio pradžios, tačiau klausimai į preliminarią darbotvarkę neįtraukiami, jei iki darbotvarkės išsiuntimo sekretoriai negauna juos pagrindžiančių dokumentų. Siekdamas gauti informacijos konkrečiomis temomis, Stabilizacijos ir asociacijos komitetas į posėdžius gali pasikviesti ekspertų. Stabilizacijos ir asociacijos komitetas darbotvarkę priima kiekvieno posėdžio pradžioje. Jei abi šalys susitaria, į darbotvarkę gali būti įtrauktas preliminarioje darbotvarkėje nenurodytas klausimas.
         2.   Jei abi šalys sutinka, pirmininkas gali sutrumpinti 1 dalyje nurodytus terminus, kad būtų atsižvelgta į konkretaus atvejo aplinkybes.
         7 straipsnis
         Protokolas
         Visų posėdžių protokolai rengiami atsižvelgiant į pirmininko apibendrintas Stabilizacijos ir asociacijos komiteto išvadas. Stabilizacijos ir asociacijos komiteto patvirtintus protokolus pasirašo pirmininkas ir sekretoriai, o saugo kiekviena šalis. Protokolo kopija persiunčiama kiekvienam 4 straipsnyje nurodytam adresatui.
         8 straipsnis
         Sprendimai ir rekomendacijos
         Konkrečiais atvejais, kai pagal Stabilizacijos ir asociacijos susitarimo 122 straipsnį Stabilizacijos ir asociacijos taryba suteikia Stabilizacijos ir asociacijos komitetui teisę priimti sprendimus ar teikti rekomendacijas, tie aktai vadinami atitinkamai „sprendimu“ ir „rekomendacija“, šalia nurodant jų eilės numerį, priėmimo datą ir pateikiant nagrinėjamo klausimo aprašymą. Sprendimai ir rekomendacijos priimami bendru šalių sutarimu. Jei abi šalys susitaria, Stabilizacijos ir asociacijos komitetas gali priimti sprendimus ar teikti rekomendacijas taikydamas rašytinę procedūrą. Stabilizacijos ir asociacijos komiteto sprendimus ir rekomendacijas pasirašo pirmininkas, jų tikrumą patvirtina abu sekretoriai ir jie persiunčiami 4 straipsnyje nurodytiems adresatams. Kiekviena šalis gali nuspręsti, ar skelbti Stabilizacijos ir asociacijos komiteto sprendimus ir rekomendacijas savo atitinkamame oficialiajame leidinyje.
         9 straipsnis
         Išlaidos
         Europos Sąjunga ir Serbija padengia savo dalyvavimo Stabilizacijos ir asociacijos komiteto posėdžiuose išlaidas: tiek darbuotojų, kelionių ir pragyvenimo išlaidas, tiek pašto ir telekomunikacijų išlaidas. Vertimo žodžiu posėdžių metu, dokumentų vertimo raštu ir dauginimo išlaidas padengia Europos Sąjunga, o išlaidas, susijusias su vertimu žodžiu ar raštu į serbų kalbą ar iš jos, padengia Serbija. Kitas su posėdžių organizavimu susijusias išlaidas apmoka juos rengianti šalis.
         10 straipsnis
         Pakomitečiai ir specialios darbo grupės
         Stabilizacijos ir asociacijos komitetas gali suformuoti pakomitečius arba specialias darbo grupes, kurie būtų pavaldūs ir po kiekvieno savo posėdžio atsiskaitytų Stabilizacijos ir asociacijos komitetui. Stabilizacijos ir asociacijos komitetas gali nuspręsti panaikinti bet kuriuos veikiančius pakomitečius ar darbo grupes, nustatyti arba pakeisti jų įgaliojimus arba įsteigti kitus pakomitečius ar darbo grupes, kurie padėtų jam atlikti jo pareigas. Šie pakomitečiai ir darbo grupės neturi sprendimo priėmimo galios.

      PRIEDAS
      Tik Tarybai skirta informacija

         PROJEKTAS
         ES IR SERBIJOS STABILIZACIJOS IR ASOCIACIJOS KOMITETO
         SPRENDIMAS Nr. 1/2013
         2013 m. ... ... d.
         kuriuo įsteigiami pakomitečiai ir specialios darbo grupės
         STABILIZACIJOS IR ASOCIACIJOS KOMITETAS,
         atsižvelgdamas į Europos Sąjungos bei jos valstybių narių ir Serbijos Respublikos stabilizacijos ir asociacijos susitarimą, ypač į jo 123 straipsnį,
         atsižvelgdamas į savo darbo tvarkos taisykles, ypač į jų 10 straipsnį,
         NUSPRENDĖ:
         Vienintelis straipsnis
         Įsteigiami I priede išvardyti pakomitečiai ir speciali darbo grupė. Jų įgaliojimai nustatyti II priede.

            Priimta ... 2013 m. … d.

                  Stabilizacijos ir asociacijos komiteto vardu

                  Pirmininkas

         I PRIEDAS

            ES IR SERBIJOS STABILIZACIJOS IR ASOCIACIJOS SUSITARIMAS

            Daugiadalykė pakomitečių struktūra

                     Pavadinimas

                     Klausimai

                     SAS straipsnis

                                 1.

                                 Prekybos, pramonės, muitinės ir mokesčių pakomitetis

                     Laisvas prekių judėjimas

                     18 str.

                     Pramonės gaminiai

                     19–23 str.

                     Komerciniai klausimai

                     34–48 str.

                     Standartizacija, metrologija, akreditavimas, sertifikavimas, atitikties vertinimas ir rinkos priežiūra

                     77 str.

                     Pramoninis bendradarbiavimas

                     94 str.

                     MVĮ

                     95 str.

                     Turizmas

                     96 str.

                     Muitinė

                     99 str.

                     Mokesčiai

                     100 str.

                     Kilmės taisyklės

                     3 protokolas

                     Administracinė pagalba muitinės reikalų srityje

                     6 protokolas

                                 2.

                                 Žemės ūkio ir žuvininkystės pakomitetis

                     Žemės ūkio produktai sensu lato

                     24 str., 26 str. 1 ir 4 dalys, 27 str. 1 dalis, 31, 32 ir 35 str.

                     Žemės ūkio produktai sensu stricto

                     26 str. 2–3 dalys ir 27 str. 2 dalis

                     Žuvininkystės produktai

                     29 ir 30 str.

                     Perdirbti žemės ūkio produktai

                     25 str. ir 1 protokolas

                     Vynas

                     28 str. ir 2 protokolas

                     Žemės ūkio bei žuvininkystės produktų ir maisto produktų, išskyrus vyną ir spiritą, geografinių nuorodų apsauga

                     33 str.

                     Žemės ūkis ir žemės ūkio pramonės sektorius, veterinarijos ir fitosanitarijos klausimai

                     97 str.

                     Bendradarbiavimas žuvininkystės srityje

                     98 str.

                     Maisto sauga

                                 3.

                                 Vidaus rinkos ir konkurencijos pakomitetis

                     Įsisteigimo teisė

                     52–58 str.

                     Paslaugų teikimas

                     59–61 str.

                     Kiti klausimai, susiję su SAS V antraštine dalimi

                     65–71 str.

                     Teisės aktų derinimas ir vykdymo užtikrinimas

                     72 str.

                     Konkurencija

                     73–74 str.,5 protokolas

                     Intelektinė, pramoninė ir komercinė nuosavybė

                     75 str.

                     Viešieji pirkimai

                     76 str.

                     Bankininkystė, draudimas ir kitos finansinės paslaugos

                     91 str.

                     Vartotojų apsauga

                     78 str.

                     Visuomenės sveikata

                                 4.

                                 Ekonominių ir finansinių klausimų bei statistikos pakomitetis

                     Kapitalo judėjimas ir mokėjimai

                     62–64 str.

                     Ekonomikos politika

                     89 str.

                     Bendradarbiavimas statistikos srityje

                     90 str.

                     Investicijų skatinimas ir apsauga

                     93 str.

                     Finansinis bendradarbiavimas

                     115–118 str.

                     Auditas ir finansinė kontrolė

                     92 str.

                                 5.

                                 Teisingumo, laisvės ir saugumo pakomitetis

                     Teismai ir pagrindinės teisės

                     Policijos ir teisėsaugos institucijų bendradarbiavimas

                     Teisinė valstybė

                     80 str.

                     Duomenų apsauga

                     81 str.

                     Vizos, sienų kontrolė, prieglobstis ir migracija

                     82 str.

                     Nelegali imigracija ir readmisija

                     83 str.

                     Pinigų plovimas

                     84 str.

                     Narkotikai

                     85 str.

                     Kova su terorizmu

                     87 str.

                     Nusikaltimai ir kita neteisėta veikla

                     86 str.

                                 6.

                                 Mokslinių tyrimų ir inovacijų, informacinės visuomenės ir socialinės politikos pakomitetis

                     Darbuotojų judėjimas

                     49–51 str.

                     Darbo sąlygos ir lygios galimybės

                     79 str.

                     Socialinis bendradarbiavimas

                     101 str.

                     Švietimas ir mokymas

                     102 str.

                     Kultūrinis bendradarbiavimas

                     103 str.

                     Informacija ir ryšiai

                     107 str.

                     Bendradarbiavimas garso ir vaizdo pramonės srityje

                     104 str.

                     Elektroniniai ryšių tinklai ir paslaugos

                     106 str.

                     Informacinė visuomenė

                     105 str.

                     Moksliniai tyrimai ir inovacijos

                     112 str.

                                 7.

                                 Transporto, energetikos, aplinkos, klimato politikos ir regionų vystymosi pakomitetis

                            (1)

                     Transportas

                     52, 55, 61, 108 str. ir 4 protokolas

                     Energetika

                     109 str.

                     Branduolinė sauga

                     110 str.

                     Aplinka

                     111 str.

                     Klimato politika

                     109 ir 111 str.

                     Regionų ir vietos vystymasis

                     113 str.

            Specialios darbo grupės struktūra

                     Pavadinimas

                     Klausimai

                     SAS straipsnis

                     Viešojo administravimo reformos speciali darbo grupė

                     Viešojo administravimo reforma

                     VI antraštinės dalies „Teisės aktų derinimas ir teisėsauga“ 72 str. ir VII antraštinės dalies „Teisingumas ir vidaus reikalai“ 80 str.; 114 str.

         II PRIEDAS

            ES IR SERBIJOS PAKOMITEČIŲ IR SPECIALIOS DARBO GRUPĖS ĮGALIOJIMAI

            Sudėtis ir pirmininkavimas

         Pakomitečius ir viešojo administravimo reformos specialią darbo grupę (toliau – VAR speciali darbo grupė) sudaro Europos Komisijos atstovai ir Serbijos Vyriausybės atstovai. Jiems bendrai pirmininkauja abi šalys. Apie pakomitečių ir VAR specialios darbo grupės posėdžius informuojamos ir į juos kviečiamos valstybės narės.

            Sekretoriatas

         Europos Komisijos pareigūnas ir Serbijos Vyriausybės pareigūnas kartu eina kiekvieno iš pakomitečių ir VAR specialios darbo grupės sekretorių pareigas.
         Visi su pakomitečiais susiję pranešimai persiunčiami atitinkamo pakomitečio ir VAR specialios darbo grupės sekretoriams.

            Posėdžiai

         Pakomitečiai ir VAR speciali darbo grupė renkasi, kai tai yra būtina atsižvelgiant į aplinkybes ir jei tam pritaria abi šalys. Visi pakomitečio ar VAR specialios darbo grupės posėdžiai vyksta abiejų šalių sutartu laiku ir sutartoje vietoje.
         Jei abi šalys sutinka, pakomitečiai ir VAR speciali darbo grupė į savo posėdžius gali pasikviesti ekspertų, kad šie suteiktų reikiamos konkrečios informacijos.

            Nagrinėjami klausimai

         Pakomitečiuose aptariami klausimai, susiję su sritimis, kurioms taikomas SAS ir kurios yra išvardytos daugiadalykės pakomitečių struktūros lentelėje. Aptariant bet kurį klausimą, vertinama Europos Sąjungos teisės aktų derinimo, įgyvendinimo ir vykdymo užtikrinimo pažanga, taip pat su atitinkamų PNPP projektų programavimu ir įgyvendinimu susiję svarbiausi klausimai. Pakomitečiai nagrinėja visas jų atitinkamose srityse galinčias kilti problemas ir siūlo galimus sprendimo būdus.
         Be to, pakomitečiuose toliau aiškinama acquis ir vertinama Serbijos padaryta pažanga siekiant atitikties acquis vadovaujantis pagal SAS prisiimtais įsipareigojimais.
         VAR speciali darbo grupė aptaria su viešojo administravimo reforma susijusius klausimus ir siūlo galimus sprendimo būdus.

            Protokolas

         Rengiami ir tvirtinami visų posėdžių protokolai. Pakomitečio ar VAR specialios darbo grupės sekretorius protokolų kopijas persiunčia Stabilizacijos ir asociacijos komiteto sekretoriui.

            Viešumas

         Jei nenusprendžiama kitaip, pakomitečių ir VAR specialios darbo grupės posėdžiai yra uždari.

         (1)  SAS 4 protokolo įgyvendinimo tikslais šis pakomitetis atlieka šio protokolo 21 straipsnyje nurodyto specialaus pakomitečio funkcijas.


title: 2010/274/CFSP: 2010 m. gegužės 12 d. Tarybos sprendimas 2010/274/BUSP, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES BAM Rafah) įsteigimo ir pratęsiamas jų galiojimo termina)

text:
13.5.2010

               LT

               Europos Sąjungos oficialusis leidinys

               L 119/22

         TARYBOS SPRENDIMAS 2010/274/BUSP
   2010 m. gegužės 12 d.
   kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES BAM Rafah) įsteigimo ir pratęsiamas jų galiojimo terminas
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį ir 43 straipsnio 2 dalį,
   kadangi:

               (1)

               2005 m. lapkričio 25 d. Taryba priėmė Bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES BAM Rafah) įsteigimo (1).

               (2)

               2008 m. lapkričio 10 d. Taryba priėmė Bendruosius veiksmus 2008/862/BUSP (2), iš dalies keičiančius Bendruosius veiksmus 2005/889/BUSP ir pratęsiančius jų galiojimo terminą iki 2009 m. lapkričio 24 d.

               (3)

               2009 m. lapkričio 20 d. Taryba priėmė Bendruosius veiksmus 2009/854/BUSP (3), iš dalies keičiančius Bendruosius veiksmus 2005/889/BUSP ir pratęsiančius jų galiojimo terminą iki 2010 m. gegužės 24 d.

               (4)

               ES BAM Rafah terminas turėtų būti dar kartą pratęstas iki 2011 m. gegužės 24 d. remiantis dabartiniais jos įgaliojimais.

               (5)

               Reikia nustatyti orientacinę finansavimo sumą, skirtą padengti 2010 m. gegužės 25 d.–2011 m. gegužės 24 d. su ES BAM Rafah susijusias išlaidas,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2005/889/BUSP iš dalies keičiami taip:

               1.

               2 straipsnio pirma pastraipa pakeičiama taip:
               „ES BAM Rafah tikslas – atstovauti Trečiajai Šaliai Rafah perėjimo punkte siekiant prisidėti, derinant su Sąjungos institucijų plėtros pastangomis, prie Rafah perėjimo punkto atidarymo ir stiprinti Izraelio Vyriausybės bei Palestinos Vadovybės pasitikėjimą.“;

               2.

               4a straipsnio 2 dalis pakeičiama taip:
               „2.   Civilinės operacijos vadas, kurio politinę kontrolę vykdo ir kurio veiklos strategiją nustato Politinis ir saugumo komitetas (PSK) bendrai vadovaujant Sąjungos vyriausiajam įgaliotiniui užsienio reikalams ir saugumo politikai (toliau – vyriausiasis įgaliotinis), strateginiu lygiu vadovauja ES BAM Rafah ir vykdo jos kontrolę.“;

               3.

               5 straipsnio 1 dalis panaikinama ir likusios dalys atitinkamai pernumeruojamos;

               4.

               8 straipsnio 1 dalis pakeičiama taip:
               „1.   Jeigu reikia, ES BAM Rafah personalo statusas, įskaitant atitinkamais atvejais privilegijas, imunitetus ir kitas garantijas, reikalingas ES BAM Rafah tikslams įvykdyti ir sklandžiai veikti, nustatomas sudarant susitarimą Sutarties dėl Europos Sąjungos veikimo 218 straipsnyje nustatyta tvarka.“;

               5.

               9 straipsnio 3 ir 4 dalys pakeičiamos taip:
               „3.   Civilinės operacijos vadas, kurio politinę kontrolę vykdo ir kurio veiklos strategiją nustato PSK bendrai vadovaujant vyriausiajam įgaliotiniui, yra ES BAM Rafah vadas strateginiu lygiu ir, vykdydamas šias pareigas, jis duoda nurodymus misijos vadovui, teikia jam konsultacijas ir techninę paramą.
               4.   Civilinės operacijos vadas atsiskaito Tarybai per vyriausiąjį įgaliotinį.“;

               6.

               10 straipsnio 1 dalis pakeičiama taip:
               „1.   PSK Tarybos atsakomybe vykdo misijos politinę kontrolę ir strateginį vadovavimą jai. Taryba įgalioja PSK priimti šiuo tikslu atitinkamus sprendimus pagal Sutarties 38 straipsnį. Šis įgaliojimas apima įgaliojimus vyriausiojo įgaliotinio siūlymu paskirti misijos vadovą ir keisti OPLAN. Jis taip pat apima įgaliojimus priimti vėlesnius sprendimus dėl misijos vadovo paskyrimo. Tarybai paliekami įgaliojimai spręsti dėl misijos tikslų ir jos nutraukimo.“;

               7.

               11 straipsnio 4 dalis pakeičiama taip:
               „4.   Išsami trečiųjų valstybių dalyvavimo tvarka nustatoma sudarant susitarimą Sutarties dėl Europos Sąjungos veikimo 218 straipsnyje nustatyta tvarka. Jei ES ir trečioji valstybė sudaro susitarimą, nustatantį tos trečiosios valstybės dalyvavimo ES krizių valdymo operacijose sąlygas, tokio susitarimo nuostatos taikomos vykdant ES BAM Rafah.“;

               8.

               13 straipsnio 1 dalis pakeičiama taip:
               „1.   Orientacinė finansavimo suma su misija susijusioms išlaidoms 2010 m. gegužės 25 d.–2011 m. gegužės 24 d. laikotarpiu padengti yra 1 950 000 EUR.“;

               9.

               14 straipsnio 1 dalis pakeičiama taip:
               „1.   Taryba ir Komisija pagal savo atitinkamus įgaliojimus užtikrina šių bendrųjų veiksmų ir Sąjungos išorės veiksmų įgyvendinimo nuoseklumą pagal Sutarties 21 straipsnio 3 dalį. Taryba ir Komisija šiuo tikslu bendradarbiauja.“;

               10.

               15 straipsnis pakeičiamas taip:
               „15 straipsnis
               Įslaptintos informacijos teikimas
               1.   Vadovaujantis Tarybos saugumo nuostatais, atitinkamais atvejais ir pagal misijos veiklos reikmes vyriausiajam įgaliotiniui leidžiama teikti su šiais bendraisiais veiksmais susijusioms trečiosioms valstybėms šiai misijai parengtą ne aukštesnio nei „RESTREINT UE“ slaptumo lygio ES informaciją ir dokumentus.
               2.   Iškilus konkrečiai ir neatidėliotinai būtinybei, vyriausiajam įgaliotiniui, vadovaujantis Tarybos saugumo nuostatais, taip pat leidžiama teikti vietos valdžios institucijoms šiai misijai parengtą ne aukštesnio nei „RESTREINT UE“ slaptumo lygio ES informaciją ir dokumentus. Visais kitais atvejais tokia informacija ir dokumentai vietos valdžios institucijoms teikiami tokia tvarka, kuri atitinka jų bendradarbiavimo su ES lygį.
               3.   Vyriausiajam įgaliotiniui leidžiama teikti su šiais bendraisiais veiksmais susijusioms trečiosioms valstybėms ir vietos valdžios institucijoms ES neįslaptintus dokumentus, susijusius su Tarybos svarstymais dėl šios misijos, kuriems pagal Tarybos darbo tvarkos taisyklių (4) 6 straipsnio 1 dalį taikomas profesinio slaptumo reikalavimas.

               11.

               16 straipsnio antra pastraipa pakeičiama taip:
               „Jie netenka galios 2011 m. gegužės 24 d.“;

               12.

               17 straipsnis pakeičiamas taip:
               „17 straipsnis
               Peržiūra
               Šie bendrieji veiksmai peržiūrimi iki 2011 m. balandžio 15 d.“;

               13.

               18 straipsnio trečia pastraipa panaikinama.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2010 m. gegužės 12 d.

            Tarybos vardu

            Pirmininkas

         M. Á. MORATINOS

      (1)  OL L 327, 2005 12 14, p. 28.

      (2)  OL L 306, 2008 11 15, p. 98.

      (3)  OL L 312, 2009 11 27, p. 73.

      (4)  2009 m. gruodžio 1 d. Tarybos sprendimas 2009/937/ES, patvirtinantis Tarybos darbo tvarkos taisykles (OL L 325, 2009 12 11, p. 35).“;


title: 2015 m. birželio 5 d. Tarybos sprendimas (BUSP) 2015/876, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje

text:
6.6.2015

               LT

               Europos Sąjungos oficialusis leidinys

               L 142/30

         TARYBOS SPRENDIMAS (BUSP) 2015/876
   2015 m. birželio 5 d.
   kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   kadangi:

               (1)

               2014 m. kovo 5 d. Taryba priėmė Sprendimą 2014/119/BUSP (1);

               (2)

               2015 m. kovo 5 d. Taryba priėmė Sprendimą (BUSP) 2015/364 (2), kuriame numatyta, kad Sprendime 2014/119/BUSP nustatytos ribojamosios priemonės turi būti taikomos iki 2016 m. kovo 6 d. keturiolikai asmenų ir iki 2015 m. birželio 6 d. keturiems asmenims;

               (3)

               vienam iš tų keturių asmenų ribojamųjų priemonių taikymas turėtų būti pratęstas iki 2015 m. spalio 6 d., o su juo susijęs motyvų pareiškimas turėtų būti atnaujintas;

               (4)

               dviem iš tų keturių asmenų ribojamųjų priemonių taikymas turėtų būti pratęstas iki 2016 m. kovo 6 d., o su jais susijęs motyvų pareiškimas turėtų būti atnaujintas;

               (5)

               todėl Sprendimas 2014/119/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendimo 2014/119/BUSP 5 straipsnis pakeičiamas taip:

      „5 straipsnis
      Šis sprendimas įsigalioja jo paskelbimo Europos Sąjungos oficialiajame leidinyje dieną.
      Šis sprendimas taikomas iki 2016 m. kovo 6 d. 1 straipsnyje nustatytos priemonės priedo įrašui Nr. 10 taikomos iki 2015 m. spalio 6 d.
      Šis sprendimas nuolat peržiūrimas. Prireikus jis atnaujinamas arba iš dalies keičiamas, jeigu Taryba mano, kad jo tikslai nebuvo pasiekti.“

   2 straipsnis
   Sprendimo 2014/119/BUSP priedas iš dalies keičiamas, kaip nustatyta šio sprendimo priede.
   3 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje 2015 m. birželio 5 d.

            Tarybos vardu

            Pirmininkas

         E. RINKĒVIČS

      (1)  2014 m. kovo 5 d. Tarybos sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (OL L 66, 2014 3 6, p. 26).

      (2)  2015 m. kovo 5 d. Tarybos sprendimas (BUSP) 2015/364, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje (OL L 62, 2015 3 6, p. 25).

      PRIEDAS

                  1)

                  Su šiuo į Sprendimo 2014/119/BUSP priedą įtrauktu asmeniu susijęs įrašas išbraukiamas:

                              8.

                              Viktor Viktorovych Yanukovych (buvusio Prezidento sūnus)

                  2)

                  Su šiais į Sprendimo 2014/119/BUSP priedą įtrauktais asmenimis susiję įrašai pakeičiami toliau nurodytais įrašais:

                              4.

                              Olena Leonidivna Lukash (Олена Леонідівна Лукаш), Elena Leonidovna Lukash (Елена Леонидовна Лукаш)

                              gimusi 1976 m. lapkričio 12 d. Rîbnița (Moldova), buvusi teisingumo ministrė

                              Asmuo, kurio atžvilgiu Ukrainos valdžios institucijos atlieka tyrimą dėl dalyvavimo pasisavinant viešąsias lėšas.

                              2014 3 6

                              10.

                              Serhii Petrovych Kliuiev (Сергій Петрович Клюєв), Serhiy Petrovych Klyuyev

                              gimęs 1969 m. rugpjūčio 19 d. Donecke, Andrii Kliuiev brolis, verslininkas

                              Asmuo, kurio atžvilgiu Ukrainos valdžios institucijos atlieka tyrimą dėl dalyvavimo pasisavinant viešąsias lėšas. Asmuo, susijęs su į sąrašą įtrauktu asmeniu (Andrii Petrovych Kliuiev), kurio atžvilgiu Ukrainos valdžios institucijos vykdo baudžiamąjį procesą dėl viešųjų lėšų ar turto pasisavinimo.

                              2014 3 6

                              13.

                              Dmytro Volodymyrovych Tabachnyk (Дмитро Володимирович Табачник)

                              gimęs 1963 m. lapkričio 28 d. Kijeve, buvęs švietimo ir mokslo ministras

                              Asmuo, kurio atžvilgiu Ukrainos valdžios institucijos atlieka tyrimą dėl dalyvavimo pasisavinant viešąsias lėšas.

                              2014 3 6


title: 2001 m. balandžio 9 d. Tarybos Sprendimas įgyvendinantis Bendrąją poziciją 1999/533/BUSP dėl Europos Sąjungos įnašo skatinant greitą Visuotinio branduolinių bandymų uždraudimo sutarties (VBBUS) įsigaliojimą

text:
Svarbus teisinis pranešimas

|

32001D0286

Oficialusis leidinys L 099 , 10/04/2001 p. 0003 - 0003

		Tarybos sprendimas2001 m. balandžio 9 d.įgyvendinantis Bendrąją poziciją 1999/533/BUSP dėl Europos Sąjungos įnašo skatinant greitą Visuotinio branduolinių bandymų uždraudimo sutarties (VBBUS) įsigaliojimą(2001/286/BUSP)EUROPOS SĄJUNGOS TARYBA,atsižvelgdama į Europos Sąjungos sutartį, ypač į jos 23 straipsnio 2 dalį,atsižvelgdama į 1999 m. liepos 29 d. Tarybos bendrąją poziciją 1999/533/BUSP dėl Europos Sąjungos įnašo skatinant greitą Visuotinio branduolinių bandymų uždraudimo sutarties (VBBUS) įsigaliojimą [1], ypač į jos 1 ir 4 straipsnius,kadangi:(1) Pagal Bendrosios pozicijos 1999/533/BUSP 4 straipsnį Europos Sąjunga įsipareigojo skatinti visas VBBUS nepasirašiusias ir neratifikavusias valstybes nedelsiant ją pasirašyti ir ratifikuoti, ypač tas valstybes, kurios yra sąraše tų 44 valstybių, kurių ratifikavimas yra būtinas, kad VBBUS įsigaliotų.(2) Reikia prisidėti prie sėkmingos antrosios konferencijos pagal VBBUS XIV straipsnį, vyksiančios Niujorke 2001 m. rugsėjo 25–27 d. ir skirtos pagreitinti VBBUS ratifikavimo procesą, kad būtų sudarytos palankios sąlygos VBBUS greitam įsigaliojimui, baigties,NUSPRENDĖ:1 straipsnisRemdamasi paramos greitam VBBUS įsigaliojimui sistema, nurodyta Bendrosios pozicijos 1999/533/BUSP 4 straipsnyje, Europos Sąjunga skatina visas valstybes nedelsiant pasirašyti ir ratifikuoti VBBUS.Šiuo tikslu Europos Sąjunga skatina:a) visų pirma tas valstybes 44-ių valstybių sąraše, kurių pasirašymas ir ratifikavimas yra būtinas, kad VBBUS įsigaliotų;b) tas valstybes, kurios VBBUS pasirašė, bet jos neratifikavo, ypač tas valstybes, kuriose bus Tarptautinės monitoringo sistemos (IMS) stotys;c) tas valstybes, kurios VBBUS nepasirašė, ypač tas valstybes, kuriose bus (IMS) stotys.2 straipsnisEuropos Sąjunga remia konferencijos politiniu lygmeniu sušaukimą.3 straipsnisSiekdama pagreitinti ratifikavimo procesą ir palengvinti greitą VBBUS įsigaliojimą, Europos Sąjunga gali užmegzti ryšius su regioninėmis organizacijomis (tokiomis kaip Afrikos vienybės organizacija, Amerikos valstybių organizacija, ASEAN).4 straipsnisPirmininkaujanti valstybė narė informuoja VBBUS Laikinąjį techninį sekretoriatą apie 1 ir 2 straipsnių įgyvendinimą.5 straipsnisŠis sprendimas įsigalioja jo priėmimo dieną.6 straipsnisŠis sprendimas skelbiamas Oficialiajame leidinyje.Priimta Liuksemburge, 2001 m. balandžio 9 d.Tarybos varduPirmininkėA. Lindh[1] OL L 204, 1999 8 4, p. 1.--------------------------------------------------


title: 2011/399/BUSP: 2011 m. liepos 5 d. Politinio ir saugumo komiteto sprendimas Atalanta/3/2011 dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo

text:
6.7.2011

               LT

               Europos Sąjungos oficialusis leidinys

               L 177/26

         POLITINIO IR SAUGUMO KOMITETO SPRENDIMAS ATALANTA/3/2011
   2011 m. liepos 5 d.
   dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo (Atalanta), ES pajėgų vado skyrimo
   (2011/399/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnį,
   atsižvelgdamas į 2008 m. lapkričio 10 d. Tarybos bendruosius veiksmus 2008/851/BUSP dėl Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo (1) (Atalanta), ypač į jų 6 straipsnį,
   kadangi:

               (1)

               pagal Bendrųjų veiksmų 2008/851/BUSP 6 straipsnį Taryba įgaliojo Politinį ir saugumo komitetą (toliau – PSK) priimti sprendimus dėl ES pajėgų vado skyrimo;

               (2)

               2011 m. balandžio 13 d. PSK priėmė Sprendimą Atalanta/1/2011 (2), kuriuo Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų plėšimų jūroje prie Somalio krantų ir jų prevencijos bei sustabdymo, ES pajėgų vadu paskyrė komandorą Alberto Manuel Silvestre CORREIA;

               (3)

               ES operacijos vadas rekomendavo kontradmirolą Thomas JUGEL skirti nauju Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu;

               (4)

               ES karinis komitetas pritaria tai rekomendacijai;

               (5)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo (Nr. 22) dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusių Sąjungos sprendimų bei veiksmų,

         PRIĖMĖ ŠĮ SPRENDIMĄ:
   1 straipsnis
   Kontradmirolas Thomas JUGEL skiriamas Europos Sąjungos karinės operacijos, skirtos prisidėti prie atgrasymo nuo piratavimo veiksmų ir ginkluotų apiplėšimų jūroje prie Somalio krantų ir jų prevencijos bei sustabdymo, ES pajėgų vadu.
   2 straipsnis
   Šis sprendimas įsigalioja 2011 m. rugpjūčio 13 d.

      Priimta Briuselyje 2011 m. liepos 5 d.

            Politinio ir saugumo komiteto vardu

            Pirmininkas

         O. SKOOG

      (1)  OL L 301, 2008 11 12, p. 33.

      (2)  OL L 100, 2011 4 14, p. 72.


title: 2014/561/ES: 2014 m. balandžio 3 d. Europos Parlamento sprendimas dėl Europos Energetikos reguliavimo institucijų bendradarbiavimo agentūros 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/160

         EUROPOS PARLAMENTO SPRENDIMAS
   2014 m. balandžio 3 d.
   dėl Europos Energetikos reguliavimo institucijų bendradarbiavimo agentūros 2012 finansinių metų biudžeto įvykdymo patvirtinimo
   (2014/561/ES)
   EUROPOS PARLAMENTAS,

               —

               atsižvelgdamas į Europos Energetikos reguliavimo institucijų bendradarbiavimo agentūros 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Energetikos reguliavimo institucijų bendradarbiavimo agentūros 2012 finansinių metų metinių finansinių ataskaitų su Agentūros atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/20022 (3), ypač į jo 164, 165 ir 166 straipsnius,

               —

               atsižvelgdamas į 2009 m. liepos 13 d. Europos Parlamento ir Tarybos reglamentą (EB) Nr. 713/2009 įsteigiantį Energetikos reguliavimo institucijų bendradarbiavimo agentūrą (4), ypač į jo 24 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą (A7–0208/2014),

               1.

               patvirtina Europos Energetikos reguliavimo institucijų bendradarbiavimo agentūros direktoriui, kad Agentūros 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos Energetikos reguliavimo institucijų bendradarbiavimo agentūros direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 1.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 211, 2009 8 14, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2009/931/EB: 2009 m. lapkričio 25 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą

text:
11.12.2009

               LT

               Europos Sąjungos oficialusis leidinys

               L 325/1

      EUROPOS PARLAMENTO IR TARYBOS SPRENDIMAS

   2009 m. lapkričio 25 d.
   dėl Europos prisitaikymo prie globalizacijos padarinių fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą
   (2009/931/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Europos bendrijos steigimo sutartį,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) buvo įsteigtas teikti papildomą paramą atleistiems darbuotojams, kurie patiria žalą dėl esminių struktūrinių pasaulio prekybos tendencijų pokyčių, ir padėti jiems vėl integruotis į darbo rinką.

               (2)

               EGF sritis buvo praplėsta nuo 2009 m. gegužės 1 d. pateiktoms paraiškoms įtraukiant paramą darbuotojams, atleistiems iš darbo dėl pasaulinės finansinės ir ekonominės krizės.

               (3)

               2006 m. gegužės 17 d. Tarpinstituciniame susitarime numatyta galimybė mobilizuoti Fondo lėšas neviršijant viršutinės metinės 500 mln. EUR ribos.

               (4)

               2009 m. gegužės 5 d. Belgija pateikė dvi paraiškas mobilizuoti EGF lėšas dėl darbuotojų atleidimo tekstilės sektoriuje. Šios paraiškos atitinka finansinei paramai nustatyti keliamus reikalavimus, kaip nustatyta Reglamento (EB) Nr. 1927/2006 10 straipsnyje, todėl Komisija siūlo skirti 9 198 874 EUR sumą.

               (5)

               2009 m. birželio 29 d. Airija pateikė paraišką mobilizuoti EGF lėšas dėl darbuotojų atleidimo kompiuterių gamybos pramonėje. Paraiška atitinka finansinei paramai keliamus reikalavimus, kaip nustatyta Reglamento (EB) Nr. 1927/2006 10 straipsnyje, todėl Komisija siūlo skirti 14 831 050 EUR sumą.

               (6)

               Todėl EGF lėšos turėtų būti mobilizuotos finansinei paramai pagal Belgijos ir Airijos pateiktas paraiškas suteikti,

         NUSPRENDĖ:
   1 straipsnis
   2009 finansinių metų Europos Sąjungos bendrajame biudžete Europos prisitaikymo prie globalizacijos padarinių fondas mobilizuojamas skiriant 24 029 924 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2009 m. lapkričio 25 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         Å. TORSTENSSON

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2008 m. spalio 13 d. Tarybos sprendimas dėl Darbuotojų judėjimo laisvės patariamojo komiteto Liuksemburgui atstovaujančių narių ir pakaitinių narių skyrimo

text:
17.10.2008

               LT

               Europos Sąjungos oficialusis leidinys

               C 264/5

      TARYBOS SPRENDIMAS

   2008 m. spalio 13 d.
   dėl Darbuotojų judėjimo laisvės patariamojo komiteto Liuksemburgui atstovaujančių narių ir pakaitinių narių skyrimo
   (2008/C 264/02)
   EUROPOS SĄJUNGOS TARYBA,
   atsižvelgdama į 1968 m. spalio 15 d. Tarybos Reglamentą (EEB) Nr. 1612/68 dėl laisvo darbuotojų judėjimo Bendrijoje (1), ypač į jo 26 ir 27 straipsnius,
   atsižvelgdama į valstybių narių vyriausybių Tarybai pateiktus kandidatų sąrašus,
   kadangi:

               (1)

               2008 m. rugsėjo 25 d. sprendimu (2) Taryba paskyrė Darbuotojų judėjimo laisvės patariamojo komiteto narius ir pakaitinius narius laikotarpiui nuo 2008 m. rugsėjo 25 d. iki 2010 m. rugsėjo 24 d., išskyrus kai kuriuos narius, įskaitant Liuksemburgui atstovaujančių darbuotojų ir darbdavių organizacijų atstovų kategorijos narius ir pakaitinius narius.

               (2)

               Liuksemburgo Vyriausybė pateikė kandidatūras šioms vietoms užimti,

         NUSPRENDĖ:
   1 straipsnis
   Darbuotojų judėjimo laisvės patariamojo komiteto nariais ir pakaitiniais nariais laikotarpiui iki 2010 m. rugsėjo 24 d. skiriami:
   DARBUOTOJŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Liuksemburgas

               Tania MATIAS
               Eduardo DIAS

               Joé SPIER

         DARBDAVIŲ ORGANIZACIJŲ ATSTOVAI

               Šalis

               Nariai

               Pakaitiniai nariai

               Liuksemburgas

               Marc KIEFFER
               François ENGELS

               Magalie LYSIAK

      Priimta Liuksemburge, 2008 m. spalio 13 d.

            Tarybos vardu

            Pirmininkas

         B. KOUCHNER

      (1)  OL L 257, 1968 10 18, p. 2.

      (2)  OL C 253, 2008 10 4, p. 7.


title: 2005/944/EB: 2005 m. gruodžio 19 d.  Komisijos sprendimas, dėl antiabsorbcijos tyrimo, susijusio su Kinijos Liaudies Respublikos kilmės natrio ciklamato importu, nutraukimo

text:
24.12.2005

               LT

               Europos Sąjungos oficialusis leidinys

               L 342/96

      KOMISIJOS SPRENDIMAS

   2005 m. gruodžio 19 d.
   dėl antiabsorbcijos tyrimo, susijusio su Kinijos Liaudies Respublikos kilmės natrio ciklamato importu, nutraukimo
   (2005/944/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1995 m. gruodžio 22 d. Tarybos reglamentą (EB) Nr. 384/96 dėl apsaugos nuo importo dempingo kaina iš Europos bendrijos narėmis nesančių valstybių (toliau – pagrindinis reglamentas) (1), ypač į jo 9 ir 12 straipsnius,
   kadangi:
   A.   PROCEDŪRA
   1.   Pradinės priemonės

               (1)

               2004 m. kovą Reglamentu (EB) Nr. 435/2004 (2) Taryba nustatė galutinį antidempingo muitą (toliau – pradinė priemonė) importuojam natriui ciklamatui (toliau – svarstoma prekė), kurio kilmės šalis, inter alia, yra Kinijos Liaudies Respublika (toliau – KLR). Bendradarbiaujantiems KLR eksportuojantiems gamintojams buvo nustatyta 0–0,11 EUR už kilogramą individuali muito norma. Visoms kitoms bendrovėms buvo taikoma 0,26 EUR už kilogramą norma.

         2.   Prašymas pakartoti tyrimą

               (2)

               2005 m. kovo 14 d. buvo pateiktas prašymas pakartoti pradinės priemonės tyrimą pagal pagrindinio reglamento 12 straipsnį. Prašymą pateikė Productos Aditivos SA (toliau – pareiškėjas), vienintelis natrio ciklamato gamintojas Bendrijoje, kuris tvirtino, kad, įvedus pradines priemones, sumažėjo eksporto kainos, o perpardavimo kainų arba tolesnio pardavimo kainų Bendrijoje kitimas buvo nepakankamas, ir pateikė pakankamai įrodymų.

         3.   Pakartotinis tyrimas

               (3)

               2005 m. balandžio 27 d.Europos Sąjungos oficialiajame leidinyje
                   (3) pagal pagrindinio reglamento 12 straipsnį Komisija paskelbė pranešimą apie KLR kilmės natrio ciklamato importui taikomų antidempingo priemonių pakartotinio tyrimo inicijavimą.

               (4)

               Apie pradėtą pakartotinį tyrimą Komisija oficialiai pranešė žinomiems eksportuotojams ir (arba) gamintojams, eksportuojančios šalies atstovams, importuotojams ir naudotojams. Suinteresuotosioms šalims buvo suteikta galimybė pareikšti savo nuomonę raštu ir paprašyti, kad jas išklausytų per inicijavimo pranešime nustatytą laiką. Visoms žinomoms suinteresuotosioms šalims Komisija nusiuntė klausimynus.

               (5)

               Išsamius atsakymus į klausimyną atsiuntė vienas eksportuotojas ir du su juo susiję KLR gamintojai bei trys Bendrijos importuotojai. Reikia pažymėti, kad per šio pakartotinio tyrimo laikotarpį eksportuojantys gamintojai, kuriems taikoma 0 EUR muito norma, sudarė maždaug 60 % viso natrio ciklamato eksporto iš KLR.

               (6)

               Komisija rinko ir tikrino informaciją, kuri, jos manymu, buvo reikalinga tyrimui atlikti. Patikrinimai buvo atlikti šių bendrovių patalpose:

                           eksportuotojas ir su juo susiję KLR gamintojai:

                                       —

                                          Rainbow Rich Industrial Ltd., Honkongas

                                       —

                                          Golden Time Enterprises (Shenzhen) Co. Ltd. ir Jintian Enterprises Nanjing Co. Ltd., Shenzhen, KLR;

                           importuotojai:

                                       —

                                          Emilio Peña SA, Valensija, Ispanija

                                       —

                                          Kraemer & Martin GmbH, Sankt Augustinas, Vokietija.

               (7)

               Kiti trys importuotojai pareiškė, kad per tyrimo laikotarpį svarstomos prekės jie neimportavo. Vienas importuotojas pareiškė, kad jis neatsakys į klausimyną, kadangi tyrimo laikotarpiu jis importavo tik nedidelį svarstomos prekės kiekį.

               (8)

               Šio pakartotinio tyrimo laikotarpis (toliau – naujasis TL) tęsėsi nuo 2004 m. sausio 1 d. iki 2004 m. gruodžio 31 d. Per naująjį TL buvo siekiama nustatyti esamas eksporto ir perpardavimo Bendrijoje kainas. Nustatant, ar eksporto ir perpardavimo kainos arba tolesnio pardavimo kainos Bendrijoje kito pakankamai, buvo lyginamos naujojo TL kainos su kainomis, nustatytomis per tyrimo, po kurio buvo įvestos pradinės priemonės, laikotarpį (toliau – pradinis TL), kuris tęsėsi nuo 2001 m. spalio 1 d. iki 2002 m. rugsėjo 30 d.

         B.   SVARSTOMA PREKĖ

               (9)

               Prekė, nagrinėjama pagal prašymą ir dėl kurios buvo pradėtas pakartotinis tyrimas, yra ta pati kaip ir pradiniame tyrime, t. y. natrio ciklamatas, kurio kodas pagal KN yra ex 2929 90 00.

               (10)

               Natrio ciklamatas yra maisto priedas, Europos bendrijoje ir daugelyje kitų šalių leistinas kaip saldiklis mažo kaloringumo arba dietiniuose maisto produktuose ir gėrimuose. Jis plačiai naudojamas kaip priedas maisto pramonėje ir gaminant mažo kaloringumo bei dietinius ne maiste esančius saldiklius. Be to, nedideliais kiekiais jis naudojamas farmacijos pramonėje.

         C.   IŠVADOS

               (11)

               Šio pakartotinio tyrimo tikslas yra pirmiausia nustatyti, ar eksporto kainos sumažėjo ar nesumažėjo, ar, įvedus pradines priemones, KLR kilmės natrio ciklamato perpardavimo kainų arba tolesnio pardavimo kainų Bendrijoje kitimas buvo nepakankamas. Jeigu tuomet būtų nustatyta, kad buvo absorbuojamas antidempingo muitas, reikėtų perskaičiuoti dempingo skirtumą.

               (12)

               Pagal pagrindinio reglamento 12 straipsnį importuotojams ir (arba) naudotojams ir eksportuotojams buvo sudaryta galimybė pateikti įrodymų, patvirtinančių, kad, įvedus priemones, eksporto kainos sumažėjo ir perpardavimo kainos Bendrijoje nepakito dėl kitų priežasčių, o ne dėl antidempingo muito absorbcijos.

         1.   Eksporto kainų sumažėjimas

               (13)

               Naujuoju TL KLR kilmės svarstoma prekė buvo dažniausiai parduodama nepriklausomiems Bendrijos importuotojams ir (arba) platintojams. Eksporto kainų kitimas buvo vertinamas lyginant per naująjį TL nustatytas kainas su pradinio TL kainomis tomis pačiomis pristatymo sąlygomis.

               (14)

               Palyginus bendradarbiaujančių bendrovių kainas, paaiškėjo, kad vidutinės KLR kilmės natrio ciklamato eksporto kainos nesumažėjo.

         2.   Perpardavimo kainų Bendrijoje judėjimas

               (15)

               Kainų Bendrijoje kitimas buvo įvertintas importuotojo ir (arba) platintojo lygiu, lyginant pradinio TL vidutinę perpardavimo kainą tomis pačiomis pristatymo sąlygomis (pristatyta, muitas sumokėtas, angl. DDP), įskaitant konvencinį muitą ir antidempingo muitą, su nustatyta naujojo TL vidutine perpardavimo kaina, įskaitant konvencinį muitą ir antidempingo muitą. Reikia pažymėti, kad KLR kilmės natrio ciklamato importui taikoma vidutinė konvencinio muito norma tarp abiejų TL sumažėjo 1,5 %. Perpardavimo kaina buvo nustatyta remiantis Bendrijos importuotojo, kurio importas sudarė didžiąją bendradarbiaujančio KLR eksportuotojo pardavimo dalį, pateikta informacija.

               (16)

               Palyginimas parodė, kad vidutinė KLR kilmės natrio ciklamato perpardavimo Bendrijoje kaina eurais sumažėjo 10 %.

               (17)

               Buvo pažymėta, kad iš KLR importuojamo natrio ciklamato kaina sąskaitose buvo pateikta JAV doleriais ir per pradinį, ir per naująjį TL. Todėl natrio ciklamato perpardavimo kainos Bendrijoje sumažėjimą reikėtų vertinti atsižvelgiant į JAV dolerio ir EUR keitimo kurso svyravimą tarp pradinio TL ir naujojo TL.

               (18)

               Buvo atliktas patikrinimas ir nustatyta, kad tarp pradinio TL ir naujojo TL JAV dolerio vertė euro atžvilgiu sumažėjo 35 %. Todėl, kai buvo lyginama atsižvelgiant į minėtą JAV dolerio vertės euro atžvilgiu sumažėjimą, buvo nustatyta, kad tarp pradinio TL ir naujojo TL perpardavimo kainos Bendrijoje pagrindinio reglamento 12 straipsnio 2 dalies prasme nesumažėjo.

         3.   Nebendradarbiaujančios bendrovės

               (19)

               Buvo nustatyta, kad šiame pakartotiniame tyrime eksportuojančių gamintojų, kurių importui į Bendriją netaikomas antidempingo muitas, grupė sudaro maždaug 60 % dabartinio eksporto iš KLR į ES, o bendradarbiaujančio eksportuojančio gamintojo dalis sudaro 36 % minėto eksporto.

               (20)

               Buvo padaryta išvada, kad per naująjį TL nebendradarbiaujančios bendrovės sudaro tik nedidelę dalį, t. y. mažiau kaip 5 % viso svarstomos prekės eksporto į Bendriją, todėl visai šaliai taikomas muitas turėtų būti nepakeistas.

         D.   IŠVADA

               (21)

               Buvo padaryta išvada, kad pagrindinio reglamento 12 straipsnio 2 dalies prasme antidempingo muitas nebuvo absorbuojamas, kadangi nebuvo nustatytas eksporto kainų sumažėjimas, o KLR kilmės natrio ciklamato perpardavimo Bendrijoje kainų sumažėjimas buvo mažesnis nei būtų galima tikėtis pagal valiutų keitimo kurso svyravimą.

               (22)

               Todėl pakartotinį antiabsorbcijos tyrimą dėl KLR kilmės svarstomos prekės importo į Bendriją reikėtų nutraukti.

         NUSPRENDĖ:
   1 straipsnis
   Pakartotinis tyrimas pagal Reglamento (EB) Nr. 384/96 12 straipsnį dėl KLR kilmės natrio ciklamato importui taikomų antidempingo priemonių nutraukiamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Briuselyje, 2005 m. gruodžio 19 d.

            Komisijos vardu

         Peter MANDELSON

            Komisijos narys

      (1)  OL L 56, 1996 3 6, p. 1. Reglamentas su paskutiniais pakeitimais, padarytais Reglamentu (EB) Nr. 461/2004 (OL L 77, 2004 3 13, p. 12).

      (2)  OL L 72, 2004 3 11, p. 1.

      (3)  OL C 101, 2005 4 27, p. 26.


title: 2016 m. balandžio 11 d. Tarybos sprendimas (ES) 2016/571, kuriuo skiriamas Regionų komiteto Vokietijos Federacinės Respublikos pasiūlytas narys

text:
13.4.2016

               LT

               Europos Sąjungos oficialusis leidinys

               L 97/10

         TARYBOS SPRENDIMAS (ES) 2016/571
   2016 m. balandžio 11 d.
   kuriuo skiriamas Regionų komiteto Vokietijos Federacinės Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos vyriausybės pasiūlymą,
   kadangi:

               (1)

               2015 m. sausio 26 d., 2015 m. vasario 5 d. ir 2015 m. birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus Martina MÜNCH kadencijai tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. sausio 25 d. Regionų komiteto nare skiriama:

               —

               Barbara HACKENSCHMIDT, Mitglied des Landtags Brandenburg.

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. balandžio 11 d.

            Tarybos vardu

            Pirmininkas

         M.H.P. VAN DAM

      (1)  2015 m. sausio 26 d. Tarybos sprendimas (ES) 2015/116, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 20, 2015 1 27, p. 42).

      (2)  2015 m. vasario 5 d. Tarybos sprendimas (ES) 2015/190, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 31, 2015 2 7, p. 25).

      (3)  2015 m. birželio 23 d. Tarybos sprendimas (ES) 2015/994, kuriuo skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d. (OL L 159, 2015 6 25, p. 70).


title: 2006 m. lapkričio 20 d. Tarybos sprendimas 2006/807/BUSP, įgyvendinantis Bendruosius veiksmus 2005/797/BUSP dėl Europos Sąjungos policijos misijos Palestinos teritorijose

text:
25.11.2006

               LT

               Europos Sąjungos oficialusis leidinys

               L 329/76

      TARYBOS SPRENDIMAS 2006/807/BUSP
   2006 m. lapkričio 20 d.
   įgyvendinantis Bendruosius veiksmus 2005/797/BUSP dėl Europos Sąjungos policijos misijos Palestinos teritorijose
   EUROPOS SĄJUNGOS TARYBA,
   atsižvelgdama į 2005 m. lapkričio 14 d. Tarybos bendruosius veiksmus 2005/797/BUSP dėl Europos Sąjungos policijos misijos Palestinos teritorijose (1), ypač į jų 14 straipsnio 2 dalį kartu su Europos Sąjungos sutarties 23 straipsnio 2 dalies pirmos pastraipos antra įtrauka,
   kadangi:

               (1)

               Bendraisiais veiksmais 2005/797/BUSP Taryba 3 metų laikotarpiui įsteigė Europos Sąjungos policijos misiją Palestinos teritorijose (toliau – EUPOL COPPS). EUPOL COPPS veiklos etapas prasidėjo 2006 m. sausio 1 d.

               (2)

               Pagal tų bendrųjų veiksmų 14 straipsnio 2 dalį turėtų būti nuspręsta dėl EUPOL COPPS galutinio 2007 m. biudžeto,

         NUSPRENDĖ:
   1 straipsnis
   EUPOL COPPS galutinis biudžetas 2007 m. sausio 1 d. – gruodžio 31 d. laikotarpiui yra 2 800 000 EUR.
   2 straipsnis
   Šis sprendimas įsigalioja jo priėmimo dieną.
   3 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Briuselyje, 2006 m. lapkričio 20 d.

            Tarybos vardu

            Pirmininkas

         J. KORKEAOJA

      (1)  OL L 300, 2005 11 17, p. 65.


title: 2000 m. sausio 31 d. Tarybos Sprendimas dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo

text:
Svarbus teisinis pranešimas

|

32000D0125

Oficialusis leidinys L 035 , 10/02/2000 p. 0012 - 0013

		Tarybos Sprendimas2000 m. sausio 31 d.dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas), patvirtinimo(2000/125/EB)EUROPOS SĄJUNGOS TARYBA,atsižvelgdama į Europos bendrijos steigimo sutartį, ypač į jos 95 ir 113 straipsnius kartu su 300 straipsnio 2 dalies pirmu sakiniu ir 3 dalies antra pastraipa,atsižvelgdama į Komisijos pasiūlymą [1],atsižvelgdama į gautą Europos Parlamento pritarimą [2],kadangi:(1) 1997 m. lapkričio 3 d. sprendimu Taryba įgaliojo Komisiją Jungtinių Tautų Europos ekonominėje komisijoje (JT/EEK) vesti derybas dėl Susitarimo dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse (Paralelus susitarimas).(2) Šios derybos baigėsi 1998 m. birželio 25 d. parengtu pasirašyti Paraleliu susitarimu; 1999 m. spalio 18 d. Bendrija šį Susitarimą pasirašė.(3) Teisės aktų, reglamentuojančių automobilių sektorių, suderinimas tarptautiniu lygiu jau yra vykdomas pagal 1958 m. JT/EEK Pataisytą susitarimą dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (1958 m. Susitarimas), kurio Susitariančiąja Šalimi Komisija tapo 1998 m. kovo 24 d.(4) Paralelaus susitarimo patvirtinimas pagal Sutarties 133 straipsnį yra bendrosios prekybos politikos tikslas, siekiant panaikinti esančias prekybos tarp Susitariančiųjų Šalių motorinėmis transporto priemonėmis technines kliūtis ir neleisti atsirasti naujoms; Bendrijos dalyvavimas užtikrins derinimo veiklos, vykdomos pagal 1958 m. Susitarimą ir Paralelų susitarimą, nuoseklumą ir tokiu būdu sudarys galimybę lengviau patekti į trečiųjų šalių rinkas.(5) Patvirtindama Paralelų susitarimą, Bendrija sukuria apibrėžtą institucinę sistemą per bendradarbiavimo procedūrų tarp Susitariančiųjų Šalių organizavimą; dėl to reikalingas Europos Parlamento pritarimas.(6) Reikia sudaryti praktinius susitarimus dėl Bendrijos dalyvavimo Paraleliame susitarime.(7) Komisija būtų atsakinga už visų Paraleliame susitarime nustatytų pranešimo reikalavimų vykdymą; Paralelus susitarimas bus taikomas lygiagrečiai su 1958 m. Susitarimu; abu Susitarimai galios JT/EEK sistemoje, jais remsis tos pačios Darbo grupės ir toje sistemoje sukurta infrastruktūra.(8) Paraleliu susitarimu sukuriama sistema bendriesiems techniniams reglamentams įtraukti į bendrą registrą balsuojant visų šalių susitarimu; dėl to, kad abu Susitarimai yra taikomi lygiagrečiai, institucijose bus balsuojama dėl Darbo grupių kuriamų techninių reglamentų projektų iš esmės remiantis abiem Susitarimais; 1958 m. Susitarimui buvo nustatyta sprendimų priėmimo tvarka; dėl to dėl Bendrijos balsavimo dėl Paralelaus susitarimo gali būti nusprendžiama vadovaujantis ta pačia tvarka, kaip taikoma 1958 m. Susitarimui.(9) Tais atvejais, kai dėl reglamento balsuojama remiantis tik Paraleliu susitarimu, nuspręsti dėl Bendrijos balsavimo galima pavesti Komisijai, padedamai priežiūros komiteto, kadangi po to priimtas bendrasis techninis reglamentas turi būti pateiktas tvirtinti laikantis Sutarties 95 ir 251 straipsniuose nustatytos tvarkos.(10) Dėl Bendrijos balsavimo dėl pasiūlyto Paralelaus susitarimo dalinio pakeitimo turėtų būti nuspręsta ta tvarka, kuri buvo taikoma tvirtinant tą Susitarimą; pareiškus nepritarimą Paralelaus susitarimo daliniam pakeitimui po balsavimo visų šalių susitarimu už dalinio pakeitimo priėmimą, Komisija, atsižvelgdama į Susitarime nustatytus terminus, gali priimti sprendimą dėl Bendrijos pozicijos supaprastinta tvarka.(11) Paralelus susitarimas turėtų būti patvirtintas,NUSPRENDĖ:1 straipsnisSusitarimas dėl bendrųjų techninių reglamentų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, toliau – Paralelus susitarimas, patvirtinamas Bendrijos vardu jos kompetencijos ribose.Paralelaus susitarimo tekstas pateikiamas I priede.2 straipsnisTarybos pirmininkas yra įgaliojamas paskirti asmenį, kuriam suteikiami įgaliojimai pateikti patvirtinimo dokumentus, kaip reikalaujama Paralelaus susitarimo 9 straipsnio 2 dalyje, ir paskelbti II priede pateiktą deklaraciją.3 straipsnisKomisija Bendrijos vardu pateikia visus Paraleliame susitarime, visų pirma jo 7, 9, 12 ir 15 straipsniuose numatytus pranešimus.4 straipsnisPagrindiniai susitarimai dėl Bendrijos ir valstybių narių dalyvavimo Paraleliame susitarime yra skelbiami III priede.5 straipsnis1. Bendrija balsuoja dėl bet kurio bendrojo techninio reglamento projekto priėmimo arba reglamento pakeitimo projekto priėmimo:- jeigu Bendrija balsuoja už paralelaus techninio reglamento projekto priėmimą Tarybos reglamento 97/836/EB [3] 4 straipsnio 2 dalyje nustatyta tvarka, arba- jeigu bendrasis techninis reglamentas arba tokio reglamento dalinis pakeitimas nėra priimtas paraleliai su reglamentu arba tokio reglamento daliniu pakeitimu pagal 1958 m. Susitarimą, kai projektas buvo patvirtintas Direktyvos 70/156/EEB [4] 13 straipsnyje nustatyta tvarka.2. Jeigu pagal straipsnio 1 dalį nepatvirtinama, Bendrija balsuoja prieš bendrojo techninio reglamento įtraukimą į visuotinį registrą.3. Bendrijos pozicija dėl siūlomų techninių reglamentų įtraukimo į rinkinio sąrašą ir jo pakartotinio patvirtinimo bei dėl Susitariančiųjų Šalių rezoliucijos pareiškimo apibrėžiama kaip tinkama Direktyvos 70/156/EEB 13 straipsnyje nustatyta tvarka.6 straipsnis1. Bendrija balsuoja už pasiūlyto Paralelaus susitarimo dalinio pakeitimo priėmimą, jeigu pasiūlytas dalinis pakeitimas buvo patvirtintas vadovaujantis ta tvarka, kuri buvo taikoma tam Susitarimui patvirtinti. Jeigu ta procedūra nebuvo užbaigta iki balsavimo, Komisija Bendrijos vardu balsuos prieš dalinio pakeitimo priėmimą.2. Sprendimas, kuriuo pareiškiamas nesutikimas dėl Paralelaus susitarimo dalinio pakeitimo, priimamas 5 straipsnio 1 dalies antroje įtraukoje nustatyta tvarka.Priimta Briuselyje, 2000 m. sausio 31 d.Tarybos varduPirmininkasJ. Pina Moura[1] OL C 87, 1999 3 29, p. 1.[2] 1999 m. gruodžio 15 d. pateikta nuomonė (dar nepaskelbta Oficialiajame leidinyje).[3] OL L 346, 1997 12 17, p. 78.[4] OL L 42, 1970 2 23, p. 1. Direktyva su paskutiniais pakeitimais, padarytais Europos Parlamento ir Tarybos direktyva 98/91/EB (OL L 11, 1999 1 16, p. 25).--------------------------------------------------


title: 2014 m. gruodžio 12 d. Tarybos sprendimas 2014/901/BUSP, kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai

text:
13.12.2014

               LT

               Europos Sąjungos oficialusis leidinys

               L 358/28

         TARYBOS SPRENDIMAS 2014/901/BUSP
   2014 m. gruodžio 12 d.
   kuriuo iš dalies keičiamas Sprendimas 2013/255/BUSP dėl ribojamųjų priemonių Sirijai
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į 2013 m. gegužės 31 d. Tarybos sprendimą 2013/255/BUSP dėl ribojamųjų priemonių Sirijai (1),
   kadangi:

               (1)

               2013 m. gegužės 31 d. Taryba priėmė Sprendimą 2013/255/BUSP;

               (2)

               2014 m. spalio 20 d. Taryba susitarė nustatyti reaktyvinių degalų ir atitinkamų priedų eksporto į Siriją draudimą, kadangi juos naudoja B. Assado režimo oro pajėgos, kurios vykdo beatodairiškas oro atakas prieš civilius gyventojus;

               (3)

               kad tos priemonės būtų įgyvendintos, Sąjunga turi imtis tolesnių veiksmų;

               (4)

               todėl Sprendimas 2013/255/BUSP turėtų būti atitinkamai iš dalies pakeistas,

         PRIĖMĖ ŠĮ SPRENDIMĄ:
   1 straipsnis
   Sprendime 2013/255/BUSP įterpiamas šis straipsnis:

      „7a straipsnis
      1.   Valstybių narių piliečiams arba iš valstybių narių teritorijų, arba naudojant jų jurisdikcijai priklausančius laivus arba orlaivius draudžiama parduoti, tiekti, perduoti Sirijai arba į ją eksportuoti reaktyvinius degalus ir priedus, specialiai pagamintus reaktyviniams degalams, nepriklausomai nuo to, ar valstybių narių teritorija yra jų kilmės vieta.
      2.   Draudžiama tiesiogiai ar netiesiogiai teikti finansavimą arba finansinę pagalbą, taip pat draudimo ir perdraudimo ar tarpininkavimo paslaugas, susijusias su reaktyvinių degalų ir priedų pardavimu, tiekimu, perdavimu ar eksportu, kaip nurodyta 1 dalyje.
      3.   Valstybių narių kompetentingos valdžios institucijos gali leisti parduoti, tiekti, perduoti Sirijai ar į ją eksportuoti reaktyvinius degalus ir priedus ar tiesiogiai ar netiesiogiai teikti finansavimą arba finansinę pagalbą, taip pat draudimo ir perdraudimo ar tarpininkavimo paslaugas, būtinus naudoti Jungtinėms Tautoms ar jų vardu veikiančioms įstaigoms humanitariniais tikslais, pavyzdžiui, teikiant pagalbą ar sudarant palankias sąlygas ją teikti, įskaitant medicinos priemones, maistą, arba perkeliant humanitarinius darbuotojus ir teikiant susijusią pagalbą arba vykdant evakuaciją iš Sirijos arba Sirijoje,
      4.   1 ir 2 dalyse nustatyti draudimai netaikomi reaktyviniams degalams ir priedams, skirtiems išimtinai naudoti kituose nei Sirijos civiliniuose orlaiviuose nusileidžiančiuose Sirijoje, su sąlyga, kad jie skirti ir naudojami išimtinai orlaivio, į kurį jie pristatyti, skrydžiui tęsti.
      5.   Sąjunga imasi būtinų priemonių atitinkamiems objektams, kuriems turi būti taikomas šis straipsnis, nustatyti.“

   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.

      Priimta Briuselyje 2014 m. gruodžio 12 d.

            Tarybos vardu

            Pirmininkė

         S. GIANNINI

      (1)  OL L 147, 2013 6 1, p. 14.


title: 2010/806/ES: 2010 m. gruodžio 15 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą ( „Ispanijos paraiška EGF/2010/005 ES/Comunidad Valenciana, gamtinis akmuo“ )

text:
28.12.2010

               LT

               Europos Sąjungos oficialusis leidinys

               L 342/18

         EUROPOS PARLAMENTO IR TARYBOS SPRENDIMAS
   2010 m. gruodžio 15 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą („Ispanijos paraiška EGF/2010/005 ES/Comunidad Valenciana, gamtinis akmuo“)
   (2010/806/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką.

               (2)

               EGF taikymo sritis buvo išplėsta – nuo 2009 m. gegužės 1 d. galima teikti paraiškas dėl paramos darbuotojams, atleistiems iš darbo dėl tiesioginio pasaulinės finansų ir ekonomikos krizės poveikio.

               (3)

               2006 m. gegužės 17 d. tarpinstituciniame susitarime numatyta galimybė skirti EGF lėšas, neviršijant metinės viršutinės 500 mln. EUR ribos.

               (4)

               2010 m. kovo 9 d. Ispanija pateikė paraišką skirti EGF lėšų dėl darbuotojų atleidimo iš 66 įmonių, vykdančių veiklą sektoriuje, priskiriamame statistinio ekonominės veiklos rūšių klasifikatoriaus (NACE) 2 red. 23 skyriui (kitų nemetalo mineralinių produktų gamyba) sektoriuje viename NUTS II Valensijos (ES52) regione, ir iki 2010 m. gegužės 25 d. pateikė papildomos informacijos. Ši paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo skirti 1 422 850 EUR sumą.

               (5)

               Todėl EGF lėšos turėtų būti mobilizuojamos finansinei paramai pagal Ispanijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2010 finansinių metų Europos Sąjungos bendrajame biudžete iš Europos prisitaikymo prie globalizacijos padarinių fondo mobilizuojama 1 422 850 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2010 m. gruodžio 15 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkas

         O. CHASTEL

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.